कितनी महिलाओं एवं नाबालिग युवतियों के साथ रेप होने तथा उक्त प्रकरणों में कितने दोषी पकड़े गए और कितने के खिलाफ चालान पेश किया गया सवालों का जवाब गृहमंत्री से जानना चाहा। इसके जवाब में गृहमंत्री ने बताया कि पिछले 5 वर्षों में 559 महिलाओं के साथ रेप हुआ है और 64 लोगों की हत्या की गई है। उन्होंने बताया कि उक्त घटनाओं के 698 आरोपी पकड़े गए है और कोई फरार नहीं है। श्री पैकरा ने यह भी बताया कि अदालत ने 586 प्रकरणों का चालान भी पेश किया जा चुका है, जबकि 37 प्रकरणों में अदालत ने चालान पेश नहीं किया गया है। 38 प्रकरणों में दोषियों को सजा हुई है। उन्होंने यह भी बताया कि 16 प्रकरणों में खात्मा हो चुका है और 18 प्रकरण पुलिस की विवेचना में लंबित है। भाजपा सदस्य ने पूछा कि बाकी प्रकरणों पर चालान कब तक पेश कर दिया जाएगा। गृहमंत्री ने कहा कि प्रकरण की विवेचना चल रही है। जांच पूरी होने के बाद ही चालान पेश किया जाएगा। श्री डाहरे ने इतने लंबे समय के बाद भी चालान पेश नहीं किया जा सकता है आखिर कब तक चालान पेश किया जाएगा। इसके जवाब में गृहमंत्री ने कहा कि जांच प्रक्रियाधीन है और समय-सीमा बताना संभव नहीं है।